ང་ཚོ་མིའི་རིགས་འདི་བསྐལ་བ་སར་ཆགས།བ་སོའི་ཁར་ཆགས་ནས་ད་ལྟའི་བར་སྔ་མ་སྔ་མ་ལས་ཕྱི་མ་ཕྱི་མ་གོང་འཕེལ་དང་འཕེལ་རྒྱས་བླ་ལྷག་སོང་ཡོད་པ་དང་།ཉིན་རེ་ནས་ཉིན་རེར་གོང་འཕེལ་འགྲོ་བཞིན་འདུག་གོ།ཡིན་ཡང་།ང་ཚོས་འཕེལ་རྒྱས་ཁོ་ན་ལ་སྙེགས་པ་མང་དྲགས་པས།ཡོ་རོབ་གླིང་སོགས་སུ་བཟོ་ལས་ཤེས་རིག་ཕྱི་མའི་དུས་སུ་མི་རྣམས་ཀྱིས་རང་གི་འཚོ་གནས་ལ་ཕྱིར་རྟོག་བྱེད་པའི་དུས་ཤིག་བྱུང་ཞིང་།སྐབས་དེར་མི་རྣམས་ཀྱི་བསམ་པར་ང་ཚོའི་སྤྱི་ཚོགས་གོང་འཕེལ་དང་མདུན་སྐྱོད་བྱས་བྱས་མཐར།ཡང་སྙིང་ང་ཚོ་ལ་ཅི་ཞིག་ཐོབ་འདུག་གམ་ཞེས་མནོ་བསམ་གཏོང་དུས།མིའི་རིགས་ཀྱིས་དངོས་པོའི་དཔལ་ཡོན་སྙེགས་དྲག་པས་བསམ་པའི་དཔལ་ཡོན་ནམ།མིའི་བདེ་སྐྱིད་དེ་ལྟོས་བཅས་ཀྱིས་ཡལ་བར་དོར་ཟིན་པའི་ངེས་ཤེས་ཪྙེད།ཅེས་ད་ལྟའི་ཡོ་རོབ་གླིང་གི་མཚན་ཉིད་རིག་པ་དང་།སྐྱེས་ཆེན་མང་པོའི་གསུང་སྒྲོས་སུ་མང་དུ་མཐོང་ཐུབ་བོ།